recursal/SuperWikiNEXT-32B huggingface dataset:
हंस लिपरहे (लगभग 1570 - 29 सितंबर 1619 को दफनाया गया), जिसे जोहान लिपरशी या लिपरशी के नाम से भी जाना जाता है, एक जर्मन-डच तमाशा-निर्माता था। वह आमतौर पर दूरबीन के आविष्कार से जुड़े हुए हैं, क्योंकि वह पहले व्यक्ति थे जिन्होंने इसके लिए पेटेंट प्राप्त करने का प्रयास किया था

हंस लिपरहे

जीवन-वृत्तांत
-------------

लिपरहे का जन्म वेसेल में, जो अब पश्चिमी जर्मनी में है, 1570 के आसपास हुआ था। वह 1594 में ज़ीलैंड प्रांत की राजधानी मिडलबर्ग में बस गए, जो अब नीदरलैंड में है, और उसी से शादी की। वर्ष और 1602 में ज़ीलैंड का नागरिक बन गया। उस दौरान वह एक मास्टर लेंस ग्राइंडर और चश्मा निर्माता बन गया और एक दुकान की स्थापना की। वह सितंबर 1619 में अपनी मृत्यु तक मिडलबर्ग में रहे।

### दूरबीन का आविष्कार

हंस लिपरहे को अपवर्तक दूरबीन के सबसे पहले लिखित रिकॉर्ड के लिए जाना जाता है, एक पेटेंट उन्होंने 1608 में दायर किया था। ऑप्टिकल उपकरणों के साथ उनका काम एक चश्मा निर्माता के रूप में उनके काम से विकसित हुआ, एक उद्योग जो तेरहवीं शताब्दी में वेनिस और फ्लोरेंस में शुरू हुआ था, और बाद में इसका विस्तार नीदरलैंड और जर्मनी तक हुआ

संदर्भ
------

1. ↑  King, Henry C. (2003-01-01). *The History of the Telescope* (अंग्रेज़ी में). Courier Corporation. आई॰ऍस॰बी॰ऍन॰ 978-0-486-43265-6.
2. ↑  Clegg, Brian (2007-12-26). *Light Years: An Exploration of Mankind's Enduring Fascination with Light* (अंग्रेज़ी में). Palgrave Macmillan. आई॰ऍस॰बी॰ऍन॰ 978-0-230-55386-6.
3. ↑  King, Henry C. (2003-01-01). *The History of the Telescope* (अंग्रेज़ी में). Courier Corporation. आई॰ऍस॰बी॰ऍन॰ 978-0-486-43265-6.
**हउमेया** (प्रतीक: 🝻) हमारे सौर मण्डल के काइपर घेरे में स्थित एक बौना ग्रह है। अंतर्राष्ट्रीय खगोलीय संघ द्वारा रखा गया इसका औपचारिक नाम "१३६१०८ हउमेया" है। यह हमारे सौर मण्डल का चौथा सब से बड़ा बौना ग्रह है और इसका द्रव्यमान यम (प्लूटो) का एक-तिहाई है। हउमेया का औसत व्यास (डायामीटर) लगभग १,४३६ किमी है। इसकी खोज २००४ में की गयी थी। हउमेया का आकार सारे ज्ञात बौने ग्रहों में अनूठा है - जहाँ बाक़ी सब गोल हैं यह एक पिचका हुआ गोला है। हउमेया की चौड़ाई उसकी लम्बाई से दो गुना ज़्यादा है। इसके इस अजीब आकार के साथ-साथ इसमें कुछ और भी भिन्नताएँ हैं - यह बहुत तेज़ी से अपने घूर्णन अक्ष (ऐक्सिस) पर घूमता है और इसका घनत्व बाहरी सौर मण्डल के अन्य बौने ग्रहों से अधिक है। इन विशेषताओं को देखकर लगता है के हउमेया अतीत में किसी भयंकर टकराव का नतीजा है।

रूप-रंग
-------

हउमेया की सतह का एल्बीडो (सफ़ेदपन या चमकीलापन) ०.७ से ०.८ के बीच है। यह काफ़ी ऊंचा माना जाता है और वैज्ञानिकों की सोच है के यह हउमेया की सतह पर जमी पानी की बर्फ़ की वजह से है। बौने ग्रहों में अन्दर एक पत्थरीला केंद्र होता है और उसके ऊपर बर्फ़ की मोटी तह होती है जिसमें पानी, मीथेन, नाइट्रोजन की बर्फ़ें मिलती हैं। लेकिन हउमेया पर ऊपरी बर्फ़ की चादर बहुत पतली है, जिस से उसका घनत्व अन्य बौने ग्रहों की तुलना में अधिक है। हउमेया का घूर्णन बहुत तेज़ है - जहाँ पृथ्वी को एक दफ़ा घूमने में लगभग २४ घंटे लगते हैं, वहाँ हउमेया ४ घंटे से ज़रा कम में एक दफ़ा पूरा घूम जाता है। खगोलशास्त्री समझते हैं के हउमेया का पिचका आकार इसी तेज़ घूर्णन का नतीजा है। हउमेया के इतिहास के बारे में अंदाज़ा लगते हुए वे समझते हैं के एक बहुत बड़ा टकराव हुआ होगा जिसमें हउमेया के ऊपर की बरफ का हिस्सा उड़ गया और ज़्यादातर पत्थर-ही-पत्थर बचा। उसी टकराव ने शायद हउमेया को तेज़ी से घूमता हुआ छोड़ दिया।

हउमेया की सतह वैसे तो सफ़ेद है, लेकिन उसपर एक लाल रंग का क्षेत्र देखा गया है। संभव है के इस क्षेत्र में प्लूटो की तरह अन्य लालिमा प्रदान करने वाले पदार्थ हों।

उपग्रह
------

हउमेया की परिक्रमा करते हुए दो छोटे से उपग्रह भी मिलें हैं जिनके नाम हिइआका और नामाका हैं।

नाम का स्रोत
------------

जिस दूरबीनशाला (ऑबज़रवटोरी) से हउमेया, हिइआका और नामाका पाए गए, वे हवाई में स्थित हैं, इसलिए उनके नाम प्राचीन हवाईयन धर्म पर रखे गए। इसमें हउमेया बच्चों की जन्मने की देवी मानी जाती थीं और हिइआका और नामाका उनकी दो बेटियाँ थीं। अंग्रेज़ी में हउमेया को "Haumea", हिइआका को "Hi'iaka" और नामाका को "Namaka" लिखा जाता है।

इन्हें भी देखें
---------------

* बौना ग्रह
* काइपर घेरा
* यम (प्लूटो)
* वरुण-पार वस्तुएँ

| द • वा • बसौर मण्डल |
| --- |
|  |
| **सूर्य** · बुध · शुक्र · पृथ्वी · मंगल · *सीरीस* · बृहस्पति · शनि · अरुण · वरुण · यम · *हउमेया* · *माकेमाके* · *एरिस* |
| **ग्रह** · **बौना ग्रह** · **उपग्रह** - चन्द्रमा · मंगल के उपग्रह · क्षुद्रग्रह · बृहस्पति के उपग्रह · शनि के उपग्रह · अरुण के उपग्रह · वरुण के उपग्रह · यम के उपग्रह · *एरिस* के उपग्रह |
| **छोटी वस्तुएँ**:   उल्का · क्षुद्रग्रह (क्षुद्रग्रह घेरा‎) · किन्नर · वरुण-पार वस्तुएँ (काइपर घेरा‎/बिखरा चक्र) · धूमकेतु (और्ट बादल) |



1. ↑  JPL/NASA (2015-04-22). "What is a Dwarf Planet?". *Jet Propulsion Laboratory*. अभिगमन तिथि 2022-01-19.
**दीपशील भारत** हिन्दी का एक प्रमुख दैनिक समाचारपत्र है। इसकी स्थापना पश्चिमी उत्तर प्रदेश के शहर आगरा में 30 जून सन् 1996 को की गयी थी।

इतिहास
------

सन् 1996 में मान सिंह राजपूत एडवोकेट तथा मोहन सिंह राजपूत ने आगरा से `दीपशील भारत' का प्रकाशन प्रारंम्भ किया। वह पश्चिमी उत्तरप्रदेश के आगरा, मथुरा, एटा, अलीगढ़, फ़िरोज़ाबाद और लखनऊ आदि जिलों और राजस्थान राज्य के भरतपुर और धौलपुर में वितरित किया जाने वाला एक लोकप्रिय पत्र है। दीपशील भारत का इंटरनेट संस्करण 26 मई 2015 को शुरू किया और www.issuu.com/deepsheelbharat पर उपलब्ध है। दीपशील भारत समाचारपत्र की साज-सज्जा, समाचार प्रस्तुतीकरण, समाचार लेखन बहुत ही सुन्दर है।

सन्दर्भ
-------

1. ↑  आर.एन.आई. सर्कुलेशन]
2. ↑  Archived 2016-03-05 at the Wayback Machine प्रकाशनों का डीएवीपी पैनल]

बाहरी कडियाँ
------------

* **दीपशील भारत** मुखपृष्ठ

  


| * दे
* वा
* सं
हिन्दी भाषा के समाचार पत्र |
| --- |
| 

 अमर उजाला **·**  आज **·**  दैनिक जागरण **·**  दैनिक भास्कर **·**  नवभारत **·** नवभारत टाइम्स **·**  पंजाब केसरी **·**  राजस्थान पत्रिका **·**  संजीवनी टुडे  **·** हिन्दुस्तान  **·**  जनसत्ता  **·**  निहारिका टाइम्स  **·**  आर्यावर्त  **·**  सन्मार्ग  **·**  स्वदेश
 |
**दीपवंस** एक प्राचीन ग्रन्थ है जिसमें श्री लंका का प्राचीनतम इतिहास वर्णित है। 'दीपवंस', 'द्वीपवंश' का अपभ्रंश है जिसका अर्थ 'द्वीप का इतिहास' है। ऐसा विश्वास किया जाता है कि इस ग्रन्थ का संकलन अत्थकथा तथा अन्य स्रोतों से तीसरी-चौथी शताब्दी में किया गया था। महावंस तथा दीपवंस से ही श्री लंका तथा भारत के प्राचीन इतिहास के बहुत सी घटनाओं लेखाजोखा मिलता है। यह केवल इतिहास की दृष्टि से ही महत्वपूर्ण नहीं है बल्कि यह बौद्ध तथा पालि साहित्य का महत्वपूर्ण प्राचीन ग्रन्थ भी है।

परिचय
-----

निस्संदेह एक ऐतिहासिक महाकाव्य के रूप में सिंहल का "महावंस" अधिक आदृत है, किंतु रचनाकाल की दृष्टि से **दीपवंस** महावंस की अपेक्षा प्राचीनतर ही नहीं प्राचीनतम है और उपयोग की गई सामग्री की दृष्टि से भी कुछ अंशों से भिन्न। जार्ज टर्नर ने किसी समय अपना यह मत प्रकाशित किया था कि "दीपवंस" और "महावंस" दोनों दो भिन्न रचनाएँ न होकर एक ही रचना के दो नाम हैं। उनका यह मत अयथार्थ ही है।

यदि अनुराधापुर के महाविहार के "अठ्ठकथा-महावंस" का और दीपवंस का तुलनात्मक अध्ययन किया जाए तो यह स्पष्ट हो जाता है कि "दीपवंस" के रचयिता ने अपने ग्रंथसंपादन के लिए "अट्टकथामहावंस" से न केवल यथेष्ट सामग्री ही ली, बल्कि अभिव्यक्ति की शैली और कहीं-कहीं वाक्य के वाक्य ज्यों के त्यों अपना लिए हैं। "दीपवंस" का अधिकांश ऐसा ही है कि जिससे वह एक स्वतंत्र रचना न होकर अठ्ठकथा सदृश ग्रंथ या अन्य ग्रंथों के उद्धरणों का संग्रह प्रतीत होता है। यह एक प्रकार से सिंहल में प्राप्त सामग्री का कच्ची पक्की पालि में अनुवाद मात्र है।

जिस काल का ऐतिहासिक लेखाजोखा "दीपवंस" ने सुरक्षित रखा है, वह समय महावंस के काल के समानांतर ही है। दोनों ग्रंथ महासेन नरेश की मृत्यु के समय ही अपने अपने वर्णन की "इति" करते हैं। इस समानता का एक बड़ा कारण यह है कि दोनों ग्रंथों ने अपनी मूल उपादान सामग्री का चयन एक ही स्थल से किया है और वह स्थल है महाविहार का "अठ्ठकथा महावंस।"

महासेन नरेश की मृत्यु पर ही "दीपवंस" तथा "महावंस" के समाप्त होने का एक संभव कारण यह है कि महाविहार के विरोधियों ने महासेन की ही अनुमति प्राप्त कर महाविहार को विध्वंस कर डाला था। पूरे नौ वर्ष तक महाविहार महाविहारवासियों से शून्य रहा।

दीपवंस के रचनाकाल को हम ई. 302 से पूर्व नहीं ले जा सकते, क्योंकि इसमें उस समय तक की घटनाओं का उल्लेख है। दूसरी ध्यान देने लायक बात यह है कि महान अट्ठकथाचार्य बुद्धघोष "दीपवंस" से अथवा उसके किसी अंश से अवश्य परिचित रहे हैं। फिर "महावंस" को जिन महास्थविर ने आगे बढ़ाया है उन्होंने हमें यह जानकारी भी दी है कि धातुसेन नरेश (ई. 459-477) ने, महास्थविर महेंद्र की मूर्ति के प्रति गौरव प्रकट करने के लिए जो महोत्सव किया था, उसमें "दीपवंस" का पाठ करने क आज्ञा दी थी।

इन बातों पर विचार करने से हम इसी परिणाम पर पहुँचते हैं कि दीपवंस की रचना चतुर्थ शताब्दी के आरंभ और पाँचवीं शताब्दी के तृतीयांश के प्रथम भाग में हुई होगी।

जहाँ तक रचनाकाल की बात है "महावंस" का भी निश्चित रचनाकाल अज्ञात ही है। किंतु, "दीपवंस" जहाँ काव्य की दृष्टि से एकदम ध्यान न देने लायक लगता है, कहीं कहीं पद्य भी विद्यमान है, वहाँ "महावंस" एक श्रेष्ठ महाकाव्य है।

यह बात विशेष उल्लेखनीय है कि जिस प्रकार श्रीलंका के उत्तरकालीन पालि महाकवियों ने "महावंस" की परंपरा को चालू रखकर उसकी कथा को अद्यतन बना दिया, उसी प्रकार पंडित अहुनगल्ल विमलकित्ति महानायक स्थविर ने अभी वर्तमान में ही "दीपवंसक कथाकाव्य" को आगे बढ़ाकर उसे भी अद्यतन बना दिया है।

इन्हें भी देखें
---------------

* महावंस
* अनुराधापुर
* बोधिवंश
**दीपशिखा** महादेवी वर्मा जी का का पाँचवाँ कविता-संग्रह है। इसका प्रकाशन १९४२ में हुआ। इसमें १९३६ से १९४२ ई० तक के गीत हैं। 
इस संग्रह में १४७ पृष्ठ हैं और यह लोकभारती प्रकाशन, इलाहाबाद द्वारा प्रकाशित किया गया है।

इस संग्रह के गीतों का मुख्य प्रतिपाद्य स्वयं मिटकर दूसरे को सुखी बनाना है। 
इस संग्रह की भूमिका में वे स्वयं कहती हैं- "दीप-शिखा में मेरी कुछ ऐसी रचनाएँ संग्रहित हैं जिन्हें मैंने रंगरेखा की धुंधली पृष्ठभूमि देने का प्रयास किया है। सभी रचनाओं को ऐसी पीठिका देना न सम्भव होता है और न रुचिकर, अतः रचनाक्रम की दृष्टि से यह चित्रगीत बहुत बिखरे हुए ही रहेंगे।" और मेरे गीत अध्यात्म के अमूर्त आकाश के नीचे लोक-गीतों की धरती पर पले हैं।

दीपशिखा- नया संस्करण
महादेवी के गीतों का अधिकारिक विषय ‘प्रेम’ है। पर प्रेम की सार्थकता उन्होंने मिलन के उल्लासपूर्ण क्षणों से अधिक विरह की अन्तश्चेतनामूलक पीड़ा में तलाश की। मिलन के चित्र उनके चित्र उनके गीतों में आकांक्षित और संभावित, अतः कल्पनाश्रित ही हो सकते थे, पर विरहानुभूति को भी उन्होंने सूक्ष्म, निगूढ़ प्रतीकों और धुंधले बिंबों के माध्यम से ही अधिक अंकित किया। उनके प्रतीकों का विश्लेषण करते हुए अज्ञेय ने कहा: ‘उन्हें तो वैयक्तिक अनुभूतियों की अभिव्यक्ति भी देनी थी और सामाजिक शिष्टाचार तथा रूढ़ बंधनों की मर्यादा भी निभानी थी। यही भाव उन्हें प्रतीकों का आश्रय लेने पर बाध्य करता है।’ महादेवी के गीतों में ऐसे बिम्बों की बहुतायत है जो दृष्यरूप या चित्र खड़े करने की बजाय सूक्ष्म संवेदन अधिक जगाते हैं, ‘रजत् रश्मियों की छाया में धूमिल घन-सा वह आता’ जैसी पंक्तियों में ‘वह’ को प्रकट करने की अपेक्षा धुंधलाने का प्रयास अधिक दिखाई देता है।

इसका ताज़ा संस्करण वाणी प्रकाशन, नई दिल्ली से पेपरबैक पर प्रकाशित किया गया है जिसमें 59 पृष्ठ हैं। इसमें मूल पुस्तक की भूमिका को हटा दिया गया है।

बाहरी कड़ियाँ
-------------

दीपशिखा कविता संग्रह में संकलित रचनाओं को कविता कोश में पढा़ जा सकता है।

| * दे
* वा
* सं
महादेवी वर्मा की कृतियाँ |
| --- |
| **कविता संग्रह** | नीहार | रश्मि | नीरजा | सांध्यगीत | दीपशिखा | दीपगीत | सप्तपर्णा | प्रथम आयाम | अग्निरेखा | परिक्रमा | सन्धिनी | यामा | आधुनिक कवि महादेवी | आत्मिका | नीलांबरा |
| **रेखाचित्र:** | अतीत के चलचित्र | स्मृति की रेखाएं |
| **संस्मरण:** | पथ के साथी | मेरा परिवार | संस्मरण |
| **चुने हुए भाषणों का संकलन:** | संभाषण |
| **निबंध:** | शृंखला की कड़ियां | विवेचनात्मक गद्य | साहित्यकार की आस्था तथा अन्य निबंध |
| **ललित निबंध:** | क्षणदा |
| **कहानियाँ:** | गिल्लू |
**दीपक चौरसिया**(जन्म 1968) एक भारतीय पत्रकार और जी न्यूज़ के हिंदी पत्रकार हैं।

प्रारंभिक जीवन
--------------

दीपक चौरसिया का जन्म सेंधवा इंदौर,मध्य प्रदेश में हुआ था। उन्होंने नयी दिल्ली के इंडियन इंस्टिट्यूट ऑफ़ मास कम्युनिकेशन से पत्रकारिता की डिग्री हासिल की।

कैरियर
------

शिक्षा प्राप्त करने के बाद दीपक आज तक में चले गए। २००३ में उन्होंने सहायक संपादक के तौर पर डीडी न्यूज़ में काम की शुरुआत की. जुलाई 2004 में वे आजतक वापस आ गए। आज तक टीवी टुडे नेटवर्क का मुख्य न्यूज़ चैनल है। इसके बाद दीपक स्टार न्यूज़ में शामिल हुए जो बाद में ABP न्यूज़ हो गया। दीपक ने जनवरी २०१३ में मुख्य संपादक के तौर पर इंडिया न्यूज़ का हिस्सा बन गए। |[]

विवादों
-------

नवंबर 2013 में, एक मीडिया सरकार स्टिंग ऑपरेशन प्रसारित हुआ। जिसमे आम आदमी पार्टी के नेताओं को लैंड डालस और अन्य आर्थिक मामलों में गड़बड़ी करने के लिए मानते हुए दिखाया गया था। पार्टी ने इसका जबाब यह कह कर दिया था की वह विडियो जाली है और यह मॉडल कोड ऑफ़ कंडक्ट का उलंघन है। पार्टी ने यह भी कहा था की वो मीडिया सरकार और अन्य टीवी चैनल्स पर गलत न्यूज़ चलाने को लेकर केस दर्ज करेगी। उसके बाद चौरसिया पर पार्टी के राष्ट्रीय महासचिव के द्वारा मानहानि का मुकदमा दर्ज कराया गया। जिसमे उनपर यह इल्जाम लगाया गया कि स्टिंग ऑपरेशन का इस्तेमाल पार्टी को नुकसान पहुंचाने के लिए किया गया।

सन्दर्भ
-------

1. ↑  "India News flexes muscles with revamp". Exchange4media.com. मूल से 13 मई 2013 को पुरालेखित. अभिगमन तिथि 2013-05-07.
2. ↑  "AAP files defamation case against Deepak Chaurasia over sting operation". First Post. 2013-11-25. मूल से 1 अप्रैल 2017 को पुरालेखित. अभिगमन तिथि 2014-07-01.
**सीरी किला** (Siri Fort) भारत के नई दिल्ली नगर में स्थित एक दुर्ग है। इसका निर्माण मध्यकालीन दिल्ली के दूसरे नगर में सन् 1303 में हुआ था। यह दुर्ग अलाउद्दीन खिलजी द्वारा मंगोल आक्रमण से बचने के लिए बनाया गया था। अब यह खण्डहर अवस्था में है और यहाँ एशियाई खेल ग्राम परिसर है।

विवरण
-----

खिलजी वंश के संस्थापक जलालउद्दीन फिरोज़ खिलजी था उसके बाद खिलजी साम्राज्य को दक्षिण तक बढ़ाने में अलाउद्दीन खिलजी का महत्वपूर्ण स्थान रहा है। सीरी का किला मुख्य रूप से एक दुर्ग के रूप में है जिसकी तुलना राय पिथौरा किले से करी जा सकती है जो वर्तमान में महरौली के पास स्थित है। खिलजी वंश दिल्ली सल्तनत के पांच मुख्य वंश में से एक था जो गुलाम वंश के समाप्त होने के बाद जलालुद्दीन खिलजी के द्वारा स्थापित किया गया था। सीरी का किला मुख्य रूप से मंगोलों के द्वारा होने वाले आक्रमण से दिल्ली सल्तनत को महफूज रखना था। इस किले में खिलजी वंश की वास्तुकला का एक रूप देखने को मिलता है तथा भारतीय-ईरानियन मिश्रित कला का रूप देखने को मिलता है।

इन्हें भी देखें
---------------

* शाहपुर जाट

सन्दर्भ
-------

1. ↑  Sharma, Y.D. (2001). *Delhi and its Neighbourhood*. *Siri Fort & A- Siri*. New Delhi: Archaeological Survey of India. पपृ॰ 22, 83–84. अभिगमन तिथि 2009-04-24.
2. ↑  Madan Mohan. "Historical Information System for Surveying Monuments and Spatial Data Modeling for Conservation of Cultural Heritage in Delhi" (PDF). पपृ॰ 5/16 & 5/17. अभिगमन तिथि 2009-05-15.
3. ↑  "Delhi's Date with the Common Wealth Games 2010". अभिगमन तिथि 2009-05-11.
सीरियाई कभी पूरे उर्वर अर्धचन्द्र में बोली जाती थी लेकिन अब केवल कुछ इक्के-दुक्के इलाक़ों में ही समझी जाती है
**सीरियाई** (ܠܫܢܐ ܣܘܪܝܝܐ, लेश्शाना सुरयाया) आरामाई भाषा की एक उपभाषा है जो किसी ज़माने में मध्य पूर्व में उर्वर अर्धचंद्र (फ़र्टाइल क्रॅसॅन्ट) के अधिकतर इलाक़े में बोली जाती थी। इसके एक जीवित भाषा के रूप के बोले जाने के अंत के ५०० साल बाद भी यह पहली सदी ईसवी में एक लिखित भाषा के रूप में उभरी और इस क्षेत्र में चौथी से आठवीं शताब्दी तक साहित्य और धर्म की एक महत्वपूर्ण भाषा बन गई। इस काल में सीरियाई इसाई धर्म और संस्कृति जहाँ-जहाँ भी फैली यह भाषा वहाँ पहुँच गई। इसमें भारत का केरल राज्य और पूर्वी चीन शामिल थे। अरबों और कुछ हद तक ईरानियों द्वारा भी, इस भाषा का प्रयोग धर्म से असम्बंधित ज्ञान को फैलाने में भी किया गया। आठवी सदी ईसवी के बाद इस्लाम के आने से इस क्षेत्र में अरबी भाषा का प्रभाव बढ़ा और सीरियाई का प्रयोग ख़त्म होने लगा। भाषावैज्ञानिकों का मानना है कि सीरियाई का अरबी भाषा के विकास पर भी गहरा असर पड़ा। सीरियाई भाषा को सीरियाई वर्णमाला के प्रयोग से लिखा जाता है जो आरामाई लिपि से विकसित हुई थी।

इन्हें भी देखें
---------------

* अरामाई भाषा
* उर्वर अर्धचंद्र
* सीरियाई इसाई धर्म

बाहरी कड़ियाँ
-------------

* कन्दीसा, यू-ट्यूब पर भारतीय संगीत गुट 'इन्डियन ओशन' द्वारा सीरियाई भाषा में गाया हुआ एक गीत

सन्दर्भ
-------

1. ↑  "Ancient Scripts: Syriac". मूल से 12 अगस्त 2012 को पुरालेखित. अभिगमन तिथि 8 अप्रैल 2012.
2. ↑  The Aramaic language, its distribution and subdivisionsGottinger Universitatsschriften - Serie C: Kataloge, Klaus Beyer, Vandenhoeck & Ruprecht, 1986, ISBN 978-3-525-53573-8
3. ↑  Encounters Between Chinese Culture and Christianity: A Hermeneutical Perspective Archived 2017-10-14 at the Wayback Machine, Jingyi Ji, LIT Verlag Münster, 2008, ISBN 978-3-8258-0709-2
4. ↑  Arabic Literature to the End of the Umayyad Period Archived 2017-10-14 at the Wayback Machine, Alfred Felix Landon Beeston, Cambridge University Press, 1983, ISBN 978-0-521-24015-4, *... To understand how Syriac came to exercise its important influence on Arabic literature it is necessary to have a clear picture of the development of Syriac literature itself ...*
**स्वभाव** या **स्वलक्षण** (पालि : सभाव ; चीनी: 自性; पिनयिन: *zìxìng*; तिब्बती: རང་བཞིན; वायली: *rang-bzhin*) हिन्दू एवं बौद्ध दर्शन में प्रायः आने वाला शब्द है। इसका शाब्दिक अर्थ है, 'अपना होना' या 'अपना बनना' । स्वभाव से आशय प्राणि की 'मूल प्रकृति' या 'वास्तविक प्रकृति' से है। पाश्चात्य दर्शन में इसके संगत 'सबस्टैन्स थिअरी' है। 

'स्वभाव' शब्द, हिन्दू और बौद्ध ग्रन्थों में बार-बार आया है। अद्वैत वेदान्त (अवधूत गीता में), महायान बौद्ध ग्रन्थों (जैसे रत्नगोत्रविभाग में), वैष्णव (जैसे रामानुजकृत ग्रन्थों में ) और जोगछेन (Dzogchen) (१७ तन्त्र) में 'स्वभाव' शब्द बर-बार आया है। 

अवधूत गीता में 'स्वभाव को ही 'ब्रह्म' कहा गया है।

महयान बौद्ध परम्परा में 'स्वभाव' शब्द का उपयोग बुद्धप्रकृति (जैसे गोत्र) के लिए हुआ है। 

सुश्रुतसंहिता और चरकसंहिता में भी स्वभाव शब्द आया है, देखिए-

*वैद्यके तु*
 *स्वभावं ईश्वरं कालं यदृच्छां नियतिं तथा।*
 *परिणामं च मन्यन्ते प्रकृतिं पृथुदर्शिनः॥ (सुश्रुतसंहिता, शास्त्री संस्करण, पृष्ठ ३४०)*

सन्दर्भ
-------

1. ↑  Dharma Dictionary (2008). rang bzhin. Source:  (accessed: January 29, 2008)
2. ↑  Ruegg, D. Seyfort (1976). 'The Meanings of the Term "Gotra" and the Textual History of the "Ratnagotravibhāga"'. Bulletin of the School of Oriental and African Studies, University of London, Vol. 39, No. 2 (1976), pp. 341–363
नक्शामानचित्र
**स्वयंभूनाथ** (या, स्वयम्भू स्तूप) काठमाण्डू नगर के पश्चिम में एक पहाड़ी पर स्थित एक प्राचीन बौद्ध स्तूप है। बौद्ध धर्म के अनुयायी नेवारी लोगों के दैनिक जीवन में स्वयंभूनाथ का केन्द्रीय स्थान है। यह स्थान उनके लिये सबसे पवित्र बौद्ध स्थल है। तिब्बती लोगों तथा तिब्बती बौद्ध-धर्म के अनुयायियों के लिये बौद्धनाथ के बाद इसका ही स्थान है।

विश्व धरोहर में सम्मिलित स्वयंभू विश्‍व के सबसे भव्य बौद्ध स्थलों में से एक है। इसका संबंध काठमांडू घाटी के निर्माण से जोड़ा जाता है। काठमांडू से तीन किलोमीटर पश्चिम में घाटी से 77 मी. की ऊंचाई पर स्थित है स्वयंभू। इसके चारों ओर बनी आंखों के बार में माना जाता है कि ये गौतम बुद्ध की हैं जो चारों दिशाओं में देख रही हैं।

इतिहास
------

चित्र दीर्घा
------------

* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप
* स्वयंभूनाथ स्तूपस्वयंभूनाथ स्तूप

निर्देशांक: 27°42′54″N 85°17′24″E﻿ / ﻿27.71500°N 85.29000°E﻿ / 27.71500; 85.29000
सीरियाई अरब गणराज्य का संविधान धर्म की स्वतंत्रता की गारंटी देता है। सीरिया दो संविधानों पड़ा है: एक के माध्यम से 2012 में 1973 में पारित कर दिया, और एक 2012 सीरिया के संवैधानिक जनमत संग्रह । विपक्षी समूहों ने जनमत संग्रह को खारिज कर दिया; यह दावा करते हुए कि वोट में धांधली हुई थी।

संवैधानिक धाराओं का इतिहास (1973)
---------------------------------

1973 में, सख्त इस्लामी कानून के लिए विपक्ष की मांगों के बाद एक नया संविधान तैयार किया गया था। जनवरी 1973 के अंत में पीपुल्स काउंसिल द्वारा संविधान को अपनाया गया था, लेकिन उस प्रभाव का कोई प्रावधान नहीं था। संविधान को एक अल्वाइट-वर्चस्व वाले, धर्मनिरपेक्ष, बाथिस्ट शासक कुलीन वर्ग के उत्पाद के रूप में देखते हुए, सुन्नी आतंकवादियों ने फरवरी 1973 में हम्हा और होम्स जैसे सुन्नी और मुख्य रूप से सुन्नी शहरों में दंगों की एक श्रृंखला का मंचन किया। सैनिकों और प्रदर्शनकारियों के बीच झड़पों में कई प्रदर्शनकारी मारे गए या घायल हुए। इन प्रदर्शनों के होने के बाद, असद सरकार के पास एक प्रावधान शामिल करने के लिए संशोधित मसौदा था, जिसमें सीरिया के राष्ट्रपति को मुस्लिम होना चाहिए, और यह कि इस्लामी कानून, इस्लामवादियों के लिए एक समझौता के रूप में कानून का मुख्य स्रोत है। 13 मार्च, 1973 को, नया संविधान (जो अब लागू नहीं हुआ है, 2012 में संशोधित किया गया) प्रभावी हो गया। 
अनुच्छेद 3 के अनुच्छेद 2 में घोषणा की गई है कि इस्लामी न्यायशास्त्र "कानून का स्रोत" है, लेकिन "निरपेक्ष स्रोत" नहीं है। बर्नार्ड बोटिएवु ने ध्यान दिया कि एक बाथिस्ट दृष्टिकोण से "इस्लाम अरब के बुनियादी घटकों में से एक था, लेकिन धार्मिक और राजनीतिक अंत में नहीं बल्कि इसके लिए आवश्यक था।" सुन्नी शेख मुहम्मद अल-हबश ने इस प्रावधान की व्याख्या की है कि यह "उस स्थिति को संदर्भित करता है जहां कानून का एक और स्रोत है। इस्लाम एक मुख्य स्रोत है, लेकिन अद्वितीय स्रोत नहीं है। कानून के व्यापक क्षेत्र के लिए अन्य स्रोत हैं। "विद्वान टिप्पणीकार नाएल जॉर्जेस कहते हैं कि यदि कोई इस्लामी कानून नहीं है जो एक विशिष्ट परिस्थिति को नियंत्रित करता है, तो धर्मनिरपेक्ष कानून लागू होता है। हालांकि, जार्ज का निष्कर्ष है कि अपने वर्तमान संवैधानिक सेटअप में इस्लाम और राज्य के बीच सख्त अलगाव नहीं है। संविधान में इस अनुच्छेद के बावजूद, सीरिया खुद को धर्मनिरपेक्ष के रूप में पहचानता है, और इस्लामी कानून का पालन नहीं करता है। 2013 में बशर अल-असद के भाषण में, उन्होंने सीरिया को धर्मनिरपेक्ष राज्य बनाए रखने की अपनी प्रतिबद्धता की फिर से पुष्टि की।

सन्दर्भ
=======

1. ↑  Phil Sands. "Referendum was 'rigged', Syria opposition groups claim". मूल से 9 मार्च 2016 को पुरालेखित. अभिगमन तिथि 4 May 2016.
2. ↑  "Syria". *U.S. Department of State*. मूल से 21 सितंबर 2019 को पुरालेखित. अभिगमन तिथि 4 May 2016.
3. ↑  "संग्रहीत प्रति" (PDF). मूल (PDF) से 4 मार्च 2016 को पुरालेखित. अभिगमन तिथि 10 नवंबर 2019.
**सीपिया** (Sepia) आमतौर पर पहचानने वाली कटलफिश से निकलने वाला सूखाया हुआ भूरा व नीले
रंग की श्याही होती है। यह स्राव जो इस जन्तु द्वारा निकाला जाता है वह इसके लिए
रक्षा कवच का काम करता है। यह अंगूर के जितने आकार की थैली में भरा रहता है व
यहीं से इसे निकालकर सुखाया जाता है। सूख जाने पर यह पानी में घुलता नहीं है,
लेकिन देर तक पड़े रहने पर धीरे-२ घुल जाता है व नीचे बैठ जाता है। यह दवा
ट्राइट्रेशन की विधि से तैयार की जाती है।

उपयोग
-----

होम्योपैथी के अलावा और कोई भी चिकित्सा शास्त्र इसकी उपयोगिता से लाभ
नहीं उठा रहा है हालाकि एसा माना जाता है कि पुराने समय के चिकित्सक कटलफिश से
कई दवाएं बनाते थे। चित्रकारों द्वारा प्रयोग किए जाने वाले रंगीन द्रव्य भी इसी
कटलफिश से निकाले जाते हैं परन्तु इस द्रव्य की कोई औषधिय उपयोगिता नहीं होती है।
सीपिया में एक खास तरह की मिलेनिन द्रव्य होता है जो कि एड्रीनल ग्रंथियों से भी
निकलता है। एड्रीनल ग्रंथी ही खास लिंग गुणों के लिए जिम्मेदार होती है, जैसे कि
पुरूषों में स्त्रियोचित गुणों व महिलाओं में पुरूषों के समान गुण। इस दवा की
खासियत यह है कि इसमें लिंगों के स्वभाव में काफी परिवर्तन नजर आते हैं।
यह ओमामोरी नाम का एक जापानी जंतर है
**तावीज़** या **जंतर** ऐसी किसी वस्तु को कहते हैं जो सौभाग्य लाने के लिए या दुर्भाग्य और बुरी नज़र से बचाने के लिए रखी जाए। यह किसी भी प्रकार की वस्तु हो सकती है, जैसे की काला धागा, रत्न, मूर्तियाँ, रुद्राक्ष, सिक्के, चित्र, अंगूठियाँ, पौधे, वग़ैराह। भारतीय उपमहाद्वीप में अक्सर यह किसी माला में कोई धार्मिक वस्तु पिरो के बनाए जाते हैं, जैसे कि रुद्राक्ष या एक छोटी सी थैली में बंद किसी मन्त्र या आयत की पर्ची। यह किसी धार्मिक ग्रन्थ या लेख के रूप में भी हो सकती है, जैसे किसी बीमार के तकिये के नीचे अक्सर हनुमान चालीसा रख दी जाती है।

तावीज़ मुस्का (तुर्की) या taʿwīdh (अरबी: تعويذ) दक्षिण एशिया में अच्छे भाग्य और संरक्षण के लिए पहना जाने वाला एक ताबीज या लॉकेट है। 

मुसलमानों द्वारा पहनी जाने वाली तवीज़ में कुरान और / या अन्य इस्लामी प्रार्थना का समावेश हैं। कुछ मुसलमानों तवीज़ को बुराई से बचाने के लिए पहना है। तावीज़ शब्द का प्रयोग अन्य प्रकार के ताबीज के संदर्भ में किया जाता है। यह एक लटकन हो सकती है, धातु पर नक्काशी या यहां तक ​​कि फ्रेम किए हुए युगल भी हो सकते हैं। 

हिंदुओं द्वारा पहना जाने वाला तावीज़ अक्सर उस धर्म में पवित्र ओम प्रतीक को धारण करता है और हिंदी साहित्य में संदर्भित है।

शब्द-साधन
---------

उर्दू और हिंदी में इस्तेमाल होने वाला शब्द तावीज़ अरबी से आता है। अरबी शब्द tawwīdh, जिसका अर्थ है "ताबीज" या "आकर्षण" क्रिया awwadha से बना है, जिसका अर्थ है "किसी ताबीज या भस्म के साथ किसी को मज़बूत करना"।

अन्य भाषाओँ में
---------------

* अंग्रेज़ी - ऐम्युलॅट (amulet)
* अरबी: तिलासिम (طلسم‎‎)
* फ़ारसी - तावीज़ (تعویذ‎)

इन्हें भी देखें
---------------

* नज़र
* मन्त्र

सन्दर्भ
-------

1. ↑  Comprehensive English-Hindi dictionary, Bholanath Tiwari, Amaranath Kapur, Vishvaprakash Gupta, Kitabghar Prakashan, 1998, ISBN 978-81-7016-413-5, *... Amulet ... a sacred protecting symbol तावीज़; any supposedly protective intonation जंतर ...*
2. ↑  History, Religion and Culture of India, S. Gajrani, Gyan Publishing House, 2004, ISBN 978-81-8205-060-0, *... People hang little silver or copper Jantar (amulets) around the child's neck to ward off the bad effect of evil stars ...*
3. ↑  Paintings and Lifestyles of Jammu Region: From 17th to 19th Century A.D, Raj Kumar, Gyan Books, 2006, ISBN 978-81-7835-441-5, *... These multicoloured thread carries different type of taweez or amulet were used to wear against the evil spell. But it was a common feature among both the male and female of the period ...*
4. ↑  qadri, shattari. "Free Live Islam Chat". अभिगमन तिथि 2020-12-21.
5. ↑  "book of sufi healings".
6. ↑  "Mawrid Reader". *www.ejtaal.net*. मूल से 27 मार्च 2023 को पुरालेखित. अभिगमन तिथि 2020-12-21.
**स्वयंभू**, अपभ्रंश भाषा के महाकवि थे। 

स्वयंभू की उपलब्ध रचनाओं से उनके विषय में इतना ही ज्ञात होता है कि उनके पिता का नाम मारुतदेव और माता का पद्मिनी था। स्वयंभू छंदस् में एक दोहा माउरदेवकृत भी उद्धृत है, जो संभवत: कवि के पिता का ही है। उनके अनेक पुत्रों में से सबसे छोटे त्रिभुवन स्वयंभू थे, जिन्होंने कवि के उक्त दोनों काव्यों को उनकी मृत्यु के बाद अपनी रचना द्वारा पूरा किया था। कवि ने अपने रिट्ठीमिचरिउ के आरंभ में भरत, पिंगल, भामह और दण्डी के अतिरिक्त बाण और हर्ष का भी उल्लेख किया है, जिससे उनका काल ई. की सातवीं शती के मध्य के पश्चात् सिद्ध होता है। स्वयंभू का उल्लेख पुष्पदन्त ने अपने महापुराण में किया है, जो ई. सन् 965 में पूर्ण हुआ था। अतएव स्वयंभू का रचनाकाल इन्ही दो सीमाओं के भीतर सिद्ध होता है।

अभी तक इनकी तीन रचनाएँ उपलब्ध हुई हैं - पउमचरिउ (पद्मचरित), रिट्ठणेमिचरिउ (अरिष्ट नेमिचरित या हरिवंश पुराण) और स्वयंभू छंदस्। इनमें की प्रथम दो रचनाएँ काव्यात्मक तथा तीसरी प्राकृत-अपभ्रंश छंदशास्त्रविषयक है। ज्ञात अपभ्रंश प्रबंध काव्यों में स्वयंभू की प्रथम दो रचनाएँ ही सर्वप्राचीन, उत्कृष्ट और विशाल पाई जाती हैं और इसीलिए उन्हें अपभ्रंश का आदि महाकवि भी कहा गया है। 

स्वयंभू की रचनाओं में महाकाव्य के सभी गुण सुविकसित पाए जाते हैं और उनका पश्चात्कालीन अपभ्रंश कविता पर बड़ा प्रभाव पड़ा है। पुष्पदंत आदि कवियों ने उनका नाम बड़े आदर से लिया है। स्वयंभू ने स्वयं अपने से पूर्ववर्ती चउमुह (चतुर्मुख) नामक कवि का उल्लेख किया है, जिनके पद्धडिया, छंडनी, दुबई तथा ध्रुवक छंदों को उन्होंने अपनाया है। दुर्भाग्यवश चतुर्मुख की कोई स्वतंत्र रचना अभी तक उपलब्ध नहीं हो सकी है।

स्वम्भू को अपभ्रंश का वाल्मिकी कहा जाता है | हिन्दी के जैन कवियों में सबसे पहला नाम स्वयंभू देव का आता है। ये अपभ्रंश भाषा के महाकवि थे। किंतु इन्होंने अपना ग्रंथ 'पउम चरिउ' (पद्म चरित्र - जैन रामायण) में ऐसी अपभ्रंश भाषा का प्रयोग किया है जिसमें प्राचीन हिन्दी का रूप इंगित है। इनका समय विक्रम की आठवीं शताब्दी ज्ञात होता है। इसका कारण यह है कि इन्होंने अपने ग्रंथ 'पउम चरिउ' और 'रिट्ठिनेमि चरिउ' में अपने पूर्ववर्ती कवियों और उनकी रचनाओं का उल्लेख किया है। इन कवियों में एक 'रविषेणाचार्य' हैं। रविषेण के 'पद्म चरित' का लेखन काल विक्रम सम्वत 734 है। अत: स्वयंभू देव का समय सम्वत 734 के बाद है। सर्वप्रथम स्वयंभू देव का उल्लेख महाकवि 'पुष्पदंत' ने किया है।  महाकवि पुष्पदन्त ने अपने महापुराण का प्रारम्भ सं. 1016 में किया। अत: स्वयंभू देव का समय सं. 734 से 1016 के बीच ठहरता है। लगभग 300 वर्षों की लम्बी अवधि में ठीक सम्वत खोजना कठिन है। श्री नाथूराम 'प्रेमी' इस अवधि में स्वयंभू देव का काल सम्वत 734 से 840 के बीच मानते हैं। राहुल सांकृत्यायन सं. 847 के लगभग अनुमान करते हैं। इस सम्बंध में पर्याप्त ऐतिहासिक साम्रगी प्राप्त नहीं है। अभी हमें इसी से संतोष करना चाहिए कि स्वयंभू देव विक्रम की आठवीं शताब्दी में हुए। स्वयंभू ने अपनी रचनाओं में अपने प्रदेश या जन्मस्थान का स्पष्ट उल्लेख नहीं किया है।

इन्हें भी देखें
---------------

* पउमचरिउ

।

स्वयंभू की रचना 'पउमचरिउ' राम कथा पर केंद्रित हैं । इसमें कुल 5 कांड हैं-
(1) विज्जाहर कांड
(2) उज्झा कांड
(3) सुंदर कांड
(4) जुज्झ कांड
(5) उत्तर कांड
तोरमाण भारत वर्ष पर आक्रमण करने वाला चीन से आने वासे हूणों का नेता था जिसने 500ई के लगभग मालवा पर अधिकार किया था। मिहिरकुल तोरमाण का ही पुत्र था, जिसने हूण साम्राज्य का विस्तार
अफ़ग़ानिस्तान तक किया।
तोरमाण ने कई विजय अभियान किये थे, एक बड़े विस्तृत भू-भाग पर अपना साम्राज्य स्थापित किया था।
अपनी विजयों के बाद उसने 'महाराजाधिराज' की उपाधि धारण की थी।
भारत के काफ़ी बड़े क्षेत्रफल पर उसने अपनी विजय पताकाएँ फहराई थीं।
उसका प्रभुत्व सम्भवत: मध्यप्रदेश ,नमक की पहाड़ियों तथा मध्य भारत तक व्याप्त था।
बहुत बड़ी संख्या में तोरमाण के चाँदी के सिक्के बरामद हुए हैं।

 तोरमाण के सिक्के
 तोरमाण का सोने का सिक्का जिसमे पीठ पर हिन्दू देवी लक्ष्मी का चित्र है(circa 490-515)
तोरमाण का संजली शिलालेख,मालवा और गुजरात पर उसके विजय और नियंत्रण की बात करता है। उसके क्षेत्र में उत्तर प्रदेश, राजस्थान और कश्मीर भी शामिल था। वह संभवतः कौशांबी तक गया, जहाँ उसकी एक मुहर का पता चला था। १९८३ में खोजे गए रिस्थल (मंदसौर) शिलालेख के अनुसार, मालवा के औलीकर राजा प्रकाशधर्म ने उसे हराया था।

तोरमाण का सुप्रसिद्ध पुत्र मिहिरकुल अथवा 'मिहिरगुल' लगभग 502 ई. में उसका उत्तराधिकारी बना

**अवलोकन**
----------

तोरमाण को राजतरंगिणी से,सिक्कों और शिलालेखों के माध्यम से जाना जाता है।

### पंजाब शिलालेख

खुरा शिलालेख (495-500 ,पंजाब में सॉल्ट रेंज से और अब लाहौर में), तोरमाण मध्य एशियाई लोगों के अलावा भारतीय प्रतिगामी उपाधियों को स्वीकार करते हैं। यह मिश्रित संस्कृत में,एक बौद्ध अभिलेख है, जो महिषासक विद्यालय के सदस्यों को एक मठ (विहार) का उपहार,अभिलेखित करता है।

### ग्वालियर का मिहिरकुल शिलालेख

मुख्य लेख: ग्वालियर प्रशस्तिभारत के उत्तरी मध्य प्रदेश के ग्वालियर से प्राप्त, मिहिरकुल के ग्वालियर शिलालेख में, जो कि संस्कृत में लिखा गया है, तोरमाण इस रूप में वर्णित है:

" पृथ्वी का एक महान शासक, जो महान योग्यता का स्वामी एवं  गौरवशाली तोरमाण नाम से प्रसिद्ध था, जिसके द्वारा (उसकी) वीरता विशेष रूप से उसकी सत्यता से चित्रित थी, पृथ्वी न्यायोचित रूप के साथ शासित थी।"

1. ↑   सभी चित्र English Wikipedia के Toramana लेख से सधन्यवाद
**सेंट जेम्स स्ट्रीट** (अंग्रेज़ी: St James Street) एक एतिहासिक सड़क है जो वेल्स की काउंटी मॉनमाउथशायर के मॉनमाउथ नगर के केंद्र में स्थित है। मानचित्रकार जॉन स्पीड के वर्ष 1610 में बनाए गए मानचित्र में सेंट जेम्स स्ट्रीट को मध्यकालीन शहर को घेरने वाली दीवारों के अंदर व्हाइटक्रॉस स्ट्रीट के एक हिस्से के रूप में दर्शाया है। निकट समय के मानचित्रों में इस सड़क को सेंट जेम्स स्क्वायर के दक्षिण-पश्चिम से आम्सहाउस स्ट्रीट तक दिखाया जाता है। लेखक विलियम मेलर वॉरलो के 1899 में किए गए अध्ययन व स्पीड के मानचित्र से पता चलता है कि कैसे व्हाइटक्रॉस स्ट्रीट को उसका यह नाम इसे एक सफ़ेद क्रोस मिला था जो कि भविष्य के सेंट जेम्स स्क्वायर पर स्थापित किया गया था। 2010 में यह सड़क मध्यपाषाण काल की कलाकृतियों की खोज का स्थल थी, जिससे यह सिद्ध होता है कि मॉनमाउथ शहर में बसावट मध्यपाषाण के समय से ही थी। सेंट जेम्स स्ट्रीट पर अनेक सूचीबद्ध इमारतें हैं।

इतिहास व स्थान
--------------

जॉन स्पीड का 1610 का नक्शा जिसमें सेंट जेम्स स्ट्रीट की स्थिति व्हाइटक्रॉस स्ट्रीट के हिस्से के रूप में दर्शाई ही है।
स्ट्रीट पर स्थित मॉनमाउथ मेथोडिस्ट चर्च
चौदहवीं शताब्दी तक मॉनमाउथ शहर की सड़क योजना का एक हिस्सा पूरा किया जा चुका था। सेंट जेम्स स्ट्रीट 1300 के आसपास बनीं शहर की दीवारों और गढ़ के अंदर मौजूद है। इसे जॉन स्पीड के 1610 में बनाए गए मचित्र में दर्शाया गया है। हालांकि नक्शे में इसे सेंट जेम्स स्ट्रीट के नाम से नहीं दिखाया गया है। बल्कि 1899 में लेखक विलियम मेलर वॉरलो के अनुसार व्हाइटक्रॉस स्ट्रीट का विस्तार वीयरहेड स्ट्रीट तक था। केवल सेंट जेम्स स्ट्रीट ही नहीं बल्कि आम्सहाउस स्ट्रीट भी व्हाइटक्रॉस स्ट्रीट का ही हिस्सा थी। सड़क को सेंट जेम्स स्ट्रीट शीर्षक उसे हाल ही के वर्षों में मिला है। इसके अलावा वॉरलो का मानना था कि व्हाइटक्रॉस स्ट्रीट का नाम एक सफ़ेद क्रोस से व्युत्पन्न हुआ है जो डिस्पेंसरी के निकट भविष्य के सेंट जेम्स स्क्वायर पर स्थापित किया गया था। जॉन स्पीड के 1610 के नक्शे का निरीक्षण करने पर ईस्ट गेट (डिक्सटन गेट) के निकट एक क्रोस के चिह्न के बारे में पता चलता है, जो कि सेंट जेम्स स्क्वायर के अपेक्षित स्थान पर है।

पुरातात्विक खोज
---------------

वर्ष 2010 में सेंट जेम्स स्क्वायर में पुरातात्विक रूप से एक एतिहासिक व महत्वपूर्ण खोज हुई थी। असल में सेंट जेम्स स्क्वायर और वेयाब्रिज स्ट्रीट में मुख्य गैस की लाइन बदलने का कार्य चल रहा था। इस कार्य में हुई खुदाई के दौरान मध्यपाषाण काल के पत्थर के औजार मिले थे। यह विरूपण साक्ष्य यह सिद्ध करते है कि मॉनमाउथ शहर में मध्यपाषाण युग की बस्तियाँ थीं।

सन्दर्भ
-------

1. ↑  "Monnow Bridge". cofiadurcahcymru.org.uk. The Glamorgan-Gwent Archaeological Trust Historic Environment Record. मूल से 6 मार्च 2016 को पुरालेखित. अभिगमन तिथि 25 जून 2012.
2. 1 2  विलियम मेलर वॉरलो (1899). *A history of the charities of William Jones (founder of the "Golden lectureship" in London), at Monmouth & Newland*. डब्ल्यू॰ बॅनेट. पृ॰ 37–38. अभिगमन तिथि 25 जून 2012.
3. ↑  "Items found in Monmouth shed light on Mesolithic man". *बीबीसी न्यूज़*. 8 नवम्बर 2010. मूल से 3 जुलाई 2012 को पुरालेखित. अभिगमन तिथि 25 जून 2012.

बाहरी कड़ियाँ
-------------

* मध्यपाषाण काल के अवशेषों के चित्र Bbc.co.uk (बीबीसी) पर

| * दे
* वा
* सं
मॉनमाउथ की सड़कें |
| --- |
| एजिंकोर्ट स्क्वायर \* चर्च स्ट्रीट \* ग्लेनडोवर स्ट्रीट \* मोंक स्ट्रीट \* मोंनो स्ट्रीट \* सेंट जेम्स स्क्वायर \* सेंट जेम्स स्ट्रीट \* व्हाइटक्रॉस स्ट्रीट |
| हेरिटेज ट्रेल |
**सेंट जेम्स हाउस** (अंग्रेज़ी: St James House) मॉनमाउथ, मॉनमाउथशायर, वेल्स में एक ग्रेड द्वितीय सूचीबद्ध इमारत है। यह ऐतिहासिक सेंट जेम्स स्क्वायर में मध्यकालीन नगर दीवारों के भीतर मौजूद है। जबकि घर पर वर्तमान समय में आकर्षक 18 वीं सदी का अगवाड़ा है, परन्तु मूलतः इस घर ने बरगेज मकान के रूप में जन्म लिया था। इसके अलावा घर के पीछे खुदाई में एक भट्ठा होने के सबूत मिले हैं, जिसमें मध्यकालीन व मध्ययुग के बाद के समय के मिट्टी के बर्तनों के अवशेष पाए गएँ हैं। वर्ष 2010 में सेंट जेम्स स्क्वायर में हुए पुरातात्विक उत्खनन में पहली बार मॉनमाउथ शहर में मध्यपाषाण काल की बस्ती होने के प्रमाण मिलें हैं। सेंट जेम्स हाउस के हाल ही के निवासियों में मॉनमाउथ स्कूल के बोर्डिंग छात्र शामिल हैं।

अवस्थिति
--------

सेंट जेम्स हाउस व्हाइटक्रॉस स्ट्रीट के पूर्वी छोर पर स्थित है जहाँ यह सड़क तिकोने सेंट जेम्स स्क्वायर को घेरने वाले गोल चक्कर पर जा कर खत्म हो जाती है। इमारत चौराहे की उत्तरी दिशा में स्थित है, जहाँ 2009 में पुरातात्विक खुदाई की गई थी। आधुनिक समय के कुछ मानचित्रों में व्हाइटक्रॉस स्ट्रीट का पूर्वी हिस्सा, जो मोंक स्ट्रीट के साथ प्रतिच्छेद से सेंट जेम्स स्क्वायर को घेरने वाले गोल चक्कर पर जा कर खत्म होता है, उसे भी सेंट जेम्स स्क्वायर के हिस्से के तौर पर ही संदर्भित किया जाता है, इस प्रकार व्हाइटक्रॉस स्ट्रीट पर स्थित कुछ इमारतों के दो पते है। इसी प्रकार सेंट जेम्स हाउस के भी दो पते हैं: 10 सेंट जेम्स स्क्वायर और 10 व्हाइटक्रॉस स्ट्रीट।

डिजाइन
------

सेंट जेम्स हाउस को 27 जून 1952 को ग्रेड द्वितीय श्रेणी की इमारत का दर्जा प्राप्त हुआ था। तीन मंजिला इस इमारत पे अठारहवीं सदी का अगवाड़ा है। इसका बहारी हिस्सा लाल ईंटों से बना हुआ है। नीचे की मंजिलों की बे खिड़कियां आयताकार है जबकि सबसे ऊपर की मंजिल की वर्गाकार। एक अपवाद पहली मंजिल पे है जहाँ कि बीच की एक खिड़की बाकि सभी खिड़कियों से लंबी और ऊपर से गोलाकार है। दरवाजे के ऊपर फैन्लाईट (अर्धवृत्त आकार की खिड़की) है। घर के अंदर सत्रहवीं सदी का थोड़ा बहुत प्लास्टर का काम किया हुआ है।

सन्दर्भ
-------

1. ↑  "St. James's House, Monmouth". britishlistedbuildings.co.uk ब्रिटिश लिस्टिड बिल्डिंगस्. मूल से 5 अक्तूबर 2013 को पुरालेखित. अभिगमन तिथि 7 जून 2012.
2. ↑  सिओन मोर्गन (8 नवम्बर 2010). "Monmouth's meeting the ancestors from more than 10,000 years ago". *वेल्स ऑनलाइन*. अभिगमन तिथि 7 जून 2012.
3. ↑  "The Heart Project". monmouthschool.org. मॉनमाउथ स्कूल. मूल से 13 मई 2012 को पुरालेखित. अभिगमन तिथि 7 जून 2012.
4. ↑  जॉन न्युमैन (11 मार्च 2000). *Gwent/Monmouthshire*. येल युनिवर्सिटी प्रेस. पृ॰ 408. आई॰ऍस॰बी॰ऍन॰ 978-0-300-09630-9. अभिगमन तिथि 7 जून 2012.
5. ↑  "Walking in Monmouth, Monmouthshire and The Wye Valley". monmouth.org.uk. मूल से 12 जनवरी 2012 को पुरालेखित. अभिगमन तिथि 7 जून 2012.
यह लेख फ़िल्म के बारे में है। क्रिकेट खिलाड़ी जिन्हें "द डॉन" कहा जाता है के लिए, डोनाल्ड ब्रेडमैन देखें।

**द डॉन** 1995 में बनी हिन्दी भाषा की एक्शन फिल्म है। इसको फारोग सिद्दीकी ने निर्देशित किया और मुख्य कलाकार मिथुन चक्रवर्ती, जुगल हंसराज, सोनाली बेंद्रे, सदाशिव अमरापुरकर और प्रेम चोपड़ा हैं।

संक्षेप
-------

विजय (जुगल हंसराज) अपनी मां के साथ रहता है, कॉलेज में जाता है और वह एक साथी कॉलेजिएन सुंदर अनीता मलिक (सोनाली बेंद्रे) से प्यार करता है जिससे वह शादी करना चाहता है। जब अनिता को नागेश द्वारा छेड़छाड़ की जाती है, विजय हस्तक्षेप करता है। वह इस प्रकार नागेश के गैंगस्टर पिता भुजंग के क्रोध का कारण बनता है, जो विजय को हटना चाहता है, जो अब उससे डरता है कि उसके और उसके माता के साथ क्या होने जा रहा है। भुजंग ने विजय के जीवन को खत्म करने के लिए जग्गा नामक एक हिट-मैन को रखा। हालांकि विजय घायल हो गया और अस्पताल में भर्ती हुआ लेकिन बच गया। फिर जग्गा को ढूंढ के और मार दिया गया है और भुजंग को विजय को नुकसान न पहुंचाने के बारे में चेतावनी दी जाती है। क्योंकि विजय और उसकी मां के पास अज्ञात संरक्षक और घातक व्यक्ति है, जिसे "द डॉन" के नाम से जाना जाता है, और कोई भी नहीं जानता कि क्यों डॉन ने विजय और उसकी मां को रक्षा करने के लिए चुना है।

मुख्य कलाकार
------------

* मिथुन चक्रवर्ती - देवेंद्र "द डॉन"
* जुगल हंसराज - विजय
* सोनाली बेंद्रे - अनिता मलिक
* सदाशिव अमरापुरकर - मंत्री परशुराम
* प्रेम चोपड़ा - पुलिस कमिश्नर मलिक
* गोगा कपूर - भंडारी
* कादर ख़ान - चपरासी राजाराम / प्रिंसिपल अमरनाथ / प्रो. राघव
* गुड्डी मारुति - होस्टल की वार्डन
* रज़ा मुराद - भुजंग
* मुशताक ख़ान - जाकिर खान
* आशिफ शेख - नागेश
* कुनिका - कॉलेज की शिक्षिका

संगीत
-----

सभी दिलीप सेन-समीर सेन द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "देखा जो तुम्हें" | दीपक चौधरी | कुमार सानु | 4:56 |
| 2. | "दिल कि जो मानू तो" | फैज़ अनवर | मोहम्मद अज़ीज़, साधना सरगम | 4:44 |
| 3. | "पम पम पम" | दीपक चौधरी | अभिजीत | 6:05 |
| 4. | "रजाई मैं तो गरमी" | नवाब आरज़ू | उदित नारायण, कविता कृष्णमूर्ति | 5:55 |
| 5. | "तेरी चाहत में" | अनवर सागर | कुमार सानु, साधना सरगम | 5:29 |
| 6. | "द डॉन" | नवाब आरज़ू | मोहम्मद अज़ीज़ | 7:55 |

बाहरी कड़ियाँ
-------------

* *द डॉन*  इंटरनेट मूवी डेटाबेस पर
**डू ऍन्ड्रॉइड्स ड्रीम ऑफ़ इलॅक्ट्रिक शीप?** एक विज्ञान गल्प उपन्यास है। इसे अमरीकी लेखक फिलिप के. डिक ने लिखा तथा 1968 में सर्वप्रथम प्रकाशित हुआ। इसकी मुख्य पटकथा **रिक डेकार्ट** पर आधारित है, जो ऍन्ड्रॉइडों (एक प्रकार के रोबोट जो हू-ब-हू मनुष्य से मिलते जुलते हैं) का एक व्यावसायिक शिकारी (bounty hunter) है। इसकी द्वितीयक पटकथा जॉन इसिडोर पर आधारित है, जो कम औसत बुद्धि का व्यक्ति है और जो कि कुछ ऍन्ड्रॉइडों को मित्र भी बना लेता है।

यह उपन्यास महाविनाश (कयामत) के बाद का काल दिखाता है। इस समय पृथ्वी व इसकी जनसंख्या नाभिकीय युद्ध से बुरी तरह प्रभावित हो चुकी है (तृतीय विश्व युद्ध या वर्ल्ड वॉर टर्मिनस के कारण)। अधिकांश जानवर अत्यधिक विकिरण विषाक्तता के कारण या तो संकटापन्न हो गये हैं या विलुप्त! पशु का मालिक होना प्रतिष्ठा का चिह्न माना जाता है और इसमें भी मनुष्य उनके प्रति जो भावनाएँ रखते हैं उनपर ज्यादा जोर दिया जाता है।

डेकार्ड का, "रिटायर होते हुए" छः नेक्सस-6 मॉडल के एन्ड्रॉइडों से सामना होता है, जो नवीनतम व सबसे उन्नत मॉडल है। इसके कारण यह उपन्यास इस विषय का भी अन्वेषण करता है कि मनुष्य होना क्या है। मनुष्यों से भिन्न, एन्ड्रॉइडों के पास परदुःखकातरता (सहानुभूति) नहीं होती है। साररूप में, डेकार्ड इस बात का अन्वेषण करता है, कि मनुष्य को परिभाषित करने वाले गुण क्या हैं, जो कि मनुष्य को एन्ड्रॉइडों (यन्त्र-मानवों) से अलग करते हैं।

इस पुस्तक की पटकथा 1982 की फ़िल्म ब्लेड रनर का मुख्य आधार बनी।

बाहरी कड़ियाँ
-------------

* Complete publication history and cover gallery
* (इतालवी) *Do Androids Dream of Electric Sheep?*
**ताहिरा सफ़रज़ादेह**: (जन्म:1936-2008), ईरानी लेखक, अनुवादक, कवि और प्रमुख विश्वविद्यालय की प्रोफेसर थी।
क़ुरआन के फ़ारसी और अंग्रेजी में अनुवाद के लिए अधिक पहचानी जाती हैं जो क़ुरआन का पहला द्विभाषी अनुवाद है।

शिक्षा
------

उन्होंने 1960 में अंग्रेजी भाषा और साहित्य में बीए किया। कई साल बाद वह ईरान छोड़कर इंग्लैंड और फिर संयुक्त राज्य अमेरिका चली गईं। अंतर्राष्ट्रीय लेखन कार्यक्रम के एक सदस्य के रूप में स्वीकार किए जाने पर उन्होंने एमएफ एक कार्यक्रम के लिए भी नामांकन किया, जो अनिवार्य रूप से लेखकों, कवियों, चित्रकारों आदि को कला के अपने संबंधित क्षेत्रों को व्यावहारिक कार्यशालाओं और सैद्धांतिक दोनों में पढ़ाने के लिए सक्षम करने के लिए डिज़ाइन किया गया है। पाठ्यक्रम, विश्वविद्यालय स्तर पर अपनी डिग्री के लिए उन्होंने व्यावहारिक साहित्यिक आलोचना और अनुवाद कार्यशालाओं पर विशेष ध्यान देने के साथ प्रमुख समकालीन विश्व साहित्य का अध्ययन किया।

कार्य
-----

सफ़रज़ादेह ने कविताओं के चौदह खंड प्रकाशित किए। वह साहित्यिक, वैज्ञानिक और क़ुरआनिक ग्रंथों के अनुवाद के सिद्धांतों पर दस पुस्तकों की लेखिका भी हैं।

अनुवाद के विज्ञान की प्रभावशीलता के संबंध में, सफ़रज़ादेह ने कई सिद्धांत प्रस्तुत किए हैं जिनमें से "अनुवाद के माध्यम से वैज्ञानिक प्रगति" को सबसे उल्लेखनीय माना गया है। **"ट्रांसलेटिंग द फंडामेंटल मीनिंग्स ऑफ द होली क़ुरआन"** (1999) पुस्तक में जो क़ुरआन के अंग्रेजी और फारसी अनुवादों पर एक वास्तविक शोध है, वह मुख्य खामियों और कमियों को खोजने में सफल रही है; और उन दोषों के चित्रण द्वारा उसने क़ुरआन के अनुवाद के क्षेत्र में समकक्षों को खोजने के दृष्टिकोण का एक नया द्वार पेश किया है, जिसका प्रभाव इस उल्लेखनीय वैचारिक अनुवाद के रूप में सामने आया है। उसने फारसी और अंग्रेजी में क़ुरआन का द्विभाषी अनुवाद प्रकाशित किया2001 में, जो क़ुरआन का पहला द्विभाषी अनुवाद है, और एक महिला द्वारा अंग्रेजी में क़ुरआन का पहला अनुवाद है।

पुरस्कार और सम्मान
------------------

उन्हें 2005 में "एफ्रो-एशियाई लेखकों के संगठन "द्वारा चुना गया था।

इन्हें भी देखें
---------------

* फालेरिया बोरोखोफा- क़ुरआन की अनुवादक
* लालेह बख्तियार- क़ुरआन की अनुवादक
* आयेशा बीवली- क़ुरआन की अनुवादक
* अमिनाह अस्सिल्मी

सन्दर्भ
-------

1. ↑  Muslimah Writers Alliance Muslim Women Making History: Tahereh Saffarzadeh
2. ↑  Saffarzadeh Commemoration Due Iran Daily, October 18, 2010
3. ↑  Art News in Brief Tehran Times, October 28, 2008
4. ↑  *The Sublime Quran*. 2007. आई॰ऍस॰बी॰ऍन॰ 978-1567447507.

बाहरी कड़ियाँ
-------------

ताहिरा सफ़रज़ादेह की पुस्तकें अमेज़ॉन पर
**तिएले** (鐵勒, Tiele), **चिले** (敕勒, Chile) या **गाओचे** (高車, Gaoche) उत्तरी चीन और मध्य एशिया में चौथी से आठवीं शताब्दी ईसवी के काल में नौ तुर्की जातियों का परिसंघ था। ऐतिहासिक चीनी स्रोतों के अनुसार तिएले लोग प्राचीन दिंगलींग लोगों के वंशज थे और वे इस क्षेत्र में शियोंगनु साम्राज्य के पतन के बाद उभरे। समय के साथ गोएकतुर्क ख़ागानत ने इन्हें अपने अधीन कर लिया। जब गोएकतुर्कों का पतन हुआ तो तिएले का एक हिस्सा, जिन्हें उईग़ुर कहा जाता था, ७४४ ईसवी में अपनी अलग उईग़ुर ख़ागानत स्थापित करने में सफल हो गया। उसके बाद से इतिहास में 'तिएले' का नाम लिया जाना बंद हो गया और उन सबको 'उईग़ुर' नाम से ही बुलाया जाने लगा।

तोक़ुज़ ओग़ुज़
--------------

उईग़ुर ख़ागानत को बाद के मुस्लिम इतिहासकार तुर्की में 'तोक़ुज़ ओग़ुज़' (Toquz Oghuz) का नाम देते थे, जिसका मतलब 'नौ क़बीले' है। चीनी स्रोत भी 'जिउ शिंग' (jiu xing) बुलाते थे जिसका मतलब 'नौ (पारिवारिक) नाम' है। हो सकता है यह तिएले के मूल नौ क़बीलों की तरफ़ इशारा हो। लेकिन यह भी संभव है कि 'तोक़ुज़ ओग़ुज़' सिर्फ़ तिएले या उईग़ुर ही नहीं बल्कि सभी तुर्कों के लिए एक नाम रहा हो।

इन्हें भी देखें
---------------

* उईग़ुर
* गोएकतुर्क
* शियोंगनु लोग
* तुर्की भाषाएँ

सन्दर्भ
-------

1. ↑  Eurasian Crossroads: A History of Xinjiang Archived 2012-03-02 at the Wayback Machine, James A. Millward, Columbia University Press, 2007, ISBN 978-0-231-13924-3, *... The Goache or Gaoju people, ancestors of the Uyghurs ... were part of a confederation of many tribes known by the name Tiele ... Chinese sources have called this confederation jiu xing or 'Nine Surnames', which corresponds with the Turkic term 'Toqquz Oghuz' adopted by Muslim sources ... In the eighth-century Orkhon Inscriptions of the Eastern Turk khaghans, 'Toqquz Oghuz' is used in a way that suggests it meant the Turkic peple in a tribal sense broader than the political scope of Kok Turk - there were Toqquz Oghuz tribes that did not accept the political rule of the Turk khaghans ...*
हरीरूद के किनारे खड़ी जाम की मीनार
हेरात शहर में हरीरूद पर बने पुल से नदी में नहाते लोगों का दृश्य
**हरीरूद** (फ़ारसी: هری‌رود‎‎) या **हरी नदी** (अंग्रेज़ी: Hari River) मध्य एशिया की एक महत्वपूर्ण नदी है। यह १,१०० किमी लम्बी नदी मध्य अफ़ग़ानिस्तान के पहाड़ों से शुरू होकर तुर्कमेनिस्तान जाती है जहाँ यह काराकुम रेगिस्तान की रेतों में जाकर सोख ली जाती है। तुर्कमेनिस्तान में इसे **तेजेन** या **तेदझ़ेन** के नाम से जाना जाता है (इसमें बिंदु-वाले 'झ़' के उच्चारण पर ध्यान दें क्योंकि यह टेलिविझ़न के 'झ़' जैसा है)।

नाम और इतिहास
-------------

ऋग्वेद में इस नदी को 'सरयू' का नाम दिया गया था। पारसी धर्म-ग्रन्थ अवेस्ता में इसे 'हरोयू' कहा गया, जो इसी संस्कृत नाम का सजातीय शब्द है। 'रूद' का मतलब फ़ारसी में 'नदी' होता है (मसलन गंगा को अक्सर 'रूद-ए-गंग' भी कहा जाता था)।

नदी का स्रोत और मार्ग
---------------------

हरीरूद अफ़ग़ानिस्तान के मध्य भाग में हिन्दु कुश पर्वत श्रंखला की कोह-ए-बाबा शाखा में जन्म लेती है। वहाँ से यह पश्चिम की ओर चलती है जहाँ यह हेरात शहर से दक्षिण को गुज़रती है। हेरात वादी इस नदी की वजह से अपनी उपजाऊ ज़मीन के लिए मशहूर है। कुछ आगे जाकर यह जाम नदी को मिलती है और इस संगम के पास जाम की मीनार खड़ी है जिससे प्रेरित होकर दिल्ली की क़ुतुब मीनार को बनाया गया था। यहाँ से नदी पहले पश्चिमोत्तर और फिर उत्तर का रुख़ करती है। इस क्षेत्र में नदी ही ईरान और अफ़ग़ानिस्तान की अंतर्राष्ट्रीय सीमा के रूप में मान्य है। आगे जाकर यह तुर्कमेनिस्तान और ईरान की अंतर्राष्ट्रीय सीमा का एक भाग है। ईरान-तुर्कमेनिस्तान मित्रता बाँध इसी नदी पर खड़ा है।

इन्हें भी देखें
---------------

* हेरात
* मीनार-ए-जाम
* हिन्दू कुश
* अफ़्गानिस्तान

सन्दर्भ
-------

1. 1 2  Names and their histories, alphabetically arranged as a handbook of historical geography and topographical nomenclature, Isaac Taylor, Rivington, Percival, 1896, *... Heri Rud, Rud meaning 'river' in Persian, as in Sefid Rud, the 'white river' ... in the Vendidad Haroyu, words doubtless cognate with the Sanskrit Sarayu, a 'river' ...*
2. ↑  Early Aryans of India, 3100-1400 B.C. By S. B. Roy Page 76
3. ↑  Legend of Ram: antiquity to janmabhumi debate By Sanujit Ghose.Page 77
यंत्र संगीत की गति को नियमितिकारक या मेट्रोनोम के लिए, शिल्पशास्त्रों पर आधारित पारम्परिक प्रणाली और तालमान (शिल्पकला) देखें।
एक इलेक्ट्रॉनिक तालमान तथा दूसरा यांत्रिक तालमान साथ-साथ
**तालमान** या मेट्रोनोम (Metronome) नामक यंत्र संगीत की गति को नियमित करने के काम आता है। दोहरे दोलक (Pendulum) के सिद्धांत पर इस यंत्र का आविष्कार हॉलैंड के ऐम्सटर्डम नगर निवासी विकेल नामक व्यक्ति ने किया था, किंतु इसका विकास तथा प्रचार विएना के जोहैन माल्ज़ेज (G. Malzel, सन्‌१७७२-१८३८) ने किया।

इस यंत्र में एक कीली पर एक दोलक दोलन करता है। कीली के नीचे एक भार लटका रहता है तथा ऊपर के भाग में ऊपर नीचे सरकने वाला दूसरा भार रहता है। इसकी ऊपर नीचे करके दोलन की गति त्व्रीा या मंद की जा सकती है। प्रत्येक दोलन के अंत में एक ध्वनि होती है, या घंटी बजती है। एक मिनट मे दोलन की गति साधारणत: ६० रहती है, किंतु कम या अधिक भी की जा सकती है।

संगीत के अभ्यास के समय ताल को ठीक रखने में यह यंत्र सहायक होता है।

बाहरी कड़ियाँ
-------------

* The Metronomic Performance Practice: A History of Rhythm, Metronomes, and the Mechanization of Musicality; PhD Thesis by Alexander Evan Bonus
साँचा:معروفیت
साँचा:سانچہ:حوالہ دیں
साँचा:سانچہ:صفائی نو لکھائی
साँचा:یتیم
[[चित्र:70' UK sodan 
Family.jpg|thumb|220px|१९७० के दशक में ब्रिटेन में एक सुधन परिवार]]
**सुधन** (سودن‎, Sodan) पाक-अधिकृत कश्मीर के पुंछ, सुधनोती, बाग़ और कोटली ज़िलों में रहने वाले एक समुदाय का नाम है। पुंछ ज़िले में रावलाकोट और सुधनोती ज़िला विशेष रूप से इनकी मातृभूमि है। हालांकि आधुनिक युग में यह धर्म से मुस्लिम हैं, ऐतिहासिक रूप से यह हिन्दू मुहयाल समुदाय से सम्बंधित हैं। यह पंजाबी की उपभाषाएँ बोलते हैं। १९६०-८० काल में इस समुदाय के बहुत से लोग ब्रिटेन में जा बसे थे।

इन्हें भी देखें
---------------

* पंजाबी लोग

सन्दर्भ
-------

1. ↑  A glossary of the tribes and castes of the Punjab and north-west provinces, compiled by H A Rose, vol II Page 121, *... By origin the Mohyals are certainly Saraswat and still take wives from that group in Gujarat, while in Rawalpindi the five superior sections (Sodan, Sikhan, Bhaklal, Bhog and Kali) of the Bunjahi Sarsuts used to give daughters Bhimwal(Bhibhal) Mohyal Sarsuts and occasionally to other Mohyal sections ...*